измерение; и
 з)
 обмена на мнения относно неформалната трудова заетост на мигрантите;
 Член 17
 Третиране на работници
 1. В съответствие със законодателството, условията и процедурите, които се прилагат в държавите членки и в ЕС, третирането на работниците, които са украински граждани и са законно наети на работа на територията на държава членка, е без дискриминация въз основа на националност, по отношение на условията на работа, възнаграждението или освобождаването от длъжност, в сравнение с гражданите на тази държава членка.
 2. В съответствие със законодателството, условията и процедурите, които се прилагат в Украйна, тя предоставя третирането, посочено в параграф 1 от настоящия член, по отношение работниците, които са граждани на държава членка, и които са наети законно на работа на нейна територия.
 Член 18
 Движение на работници
 1. Като се отчита ситуацията на пазара на труда в държавите членки, при спазване на законодателството и в съответствие с действащите разпоредби на държавите членки и на ЕС в сферата на движението на работници:
 а)
 съществуващите улеснения по отношение на достъпа до заетост за работниците на Украйна, предоставени от държавите членки по силата на двустранни споразумения, се запазват и, ако е възможно, се подобряват;
 б)
 другите държави членки разглеждат възможността за сключване на подобни споразумения.
 2. Съветът за асоцииране разглежда предоставянето на други по-благоприятни разпоредби в допълнителни области, включително улеснения за достъп до професионално обучение, в съответствие със законите, условията и процедурите, които се прилагат в държавите членки и в ЕС, и като взема предвид ситуацията на пазара на труда в държавите членки и в ЕС.
 Член 19
 Движение на хора
 1. Страните гарантират пълното прилагане на:
 а)
 Споразумението между Европейската общност и Украйна за обратно приемане на лица от 18 юни 2007 г. (посредством съвместния комитет по обратно приемане, създаден с член 15 от него);
 б)
 Споразумението между Европейската общност и Украйна за улесняване на издаването на визи от 18 юни 2007 г. (посредством съвместния комитет за управление, създаден с член 12 от него).
 2. Страните се стремят също така да подобрят мобилността на гражданите и да постигнат по-нататъшен напредък по визовия диалог.
 3. Страните предприемат своевременно постепенни стъпки към безвизов режим при условие, че са изпълнени условията за добре управлявана и сигурна мобилност, посочени в двуетапния план за действие за визова либерализация, представен на срещата на високо равнище ЕС—Украйна на 22 ноември 2010 г.
 Член 20
 Изпиране на пари и финансиране на тероризма
 Страните работят заедно за предотвратяването и борбата с изпирането на пари и финансирането на тероризма. За тази цел страните засилват двустранното и международното сътрудничество в тази област, включително на оперативно равнище. Страните гарантират прилагането на съответните международни стандарти, по-специално тези на Специалната група за финансови действия (FATF), и стандарти, които са еквивалентни на тези, приети от Съюза.
 Член 21
 Сътрудничество за борба със забранените наркотици и за прекурсорите и психотропните вещества
 1. Страните си сътрудничат по въпроси, свързани със забранените наркотици, въз основа на общоприети принципи в съответствие с насоките на съответните международни конвенции и като вземат предвид Политическата декларация и Специалната декларация за водещите принципи за намаляване на търсенето